Document ID: 31992R0140

ΚΑΝΟΝΙΣΜΟΣ (ΕΟΚ) αριθ. 140/92 ΤΗΣ ΕΠΙΤΡΟΠΗΣ της 22ας Ιανουαρίου 1992 για την τροποποίηση του κανονισμού (ΕΟΚ) αριθ. 2045/90 για την επαναφορά των δασμών που εφαρμόζονται έναντι τρίτων χωρών για ορισμένα προϊόντα καταγωγής Γιουγκοσλαβίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τη συμφωνία συνεργασίας μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας της Γιουγκοσλαβίας (1), και ιδίως το πρωτόκολλο αριθ. 1,
τον κανονισμό (ΕΟΚ) αριθ. 3606/89 του Συμβουλίου της 20ής Νοεμβρίου 1989 για τον καθορισμό ανωτάτων ορίων και κοινοτικής επιτήρησης κατά τις εισαγωγές ορισμένων προϊόντων καταγωγής Γιουγκοσλαβίας (1990) (2),
Εκτιμώντας:
ότι ο κανονισμός (ΕΟΚ) αριθ. 2045/90 της Επιτροπής (3) επανέφερε από τις 22 Ιουλίου 1990 τους δασμούς που εφαρμόζονται έναντι των τρίτων χωρών για ορισμένα προϊόντα από γυαλί που υπάγονται στον κωδικό ΣΟ 7004 (αύξων αριθμός 01.0140) και για ορισμένα κλωστοϋφαντουργικά προϊόντα που υπάγονται στους κωδικούς ΣΟ 6106 10 00, 6106 20 00, 6106 90 10, 6206 20 00, 6206 30 00 και 6206 40 00 (αύξων αριθμός 02.0075), καταγωγής Γιουγκοσλαβίας-
ότι, όσον αφορά τα εν λόγω κλωστοϋφαντουργικά προϊόντα, ο κανονισμός (ΕΟΚ) αριθ. 2045/90 υιοθετήθηκε με βάση τα στατιστικά στοιχεία που ανακοίνωσε ένα κράτος μέλος, και τα οποία απεδείχθησαν λανθασμένα-
ότι πρέπει, ως εκ τούτου, να τροποποιηθεί, με ισχύ από τις 22 Ιουλίου 1990, ο κανονισμός (ΕΟΚ) αριθ. 2045/90 για να περιοριστεί το πεδίο εφαρμογής του μόνο στα προϊόντα που υπάγονται στον κωδικό ΣΟ 7004 (αύξων αριθμός 01.0140),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο πίνακας που αναφέρεται στο παράρτημα του κανονισμού (ΕΟΚ) αριθ. 2045/90 αντικαθίσταται από τον ακόλουθο πίνακα:
Αύξων αριθμός Κωδικός ΣΟ Περιγραφή εμπορευμάτων Ανώτατο όριο 01.0140 7004 Γυαλί τραβηχτό ή φυσητό, σε φύλλα, έστω και με απορροφητική ή αντανακλαστική στρώση, αλλά όχι αλλιώς κατεργασμένο: 7004 10 Γυαλί χρωματισμένο στη μάζα, που έχει καταστεί αδιαφανές, επιστρωμένο με ιδιαίτερη στρώση γυαλιού (πλακέ - ντουμπλέ) ή με απορροφητική ή αντανακλαστική στρώση: 7004 10 30 Γυαλί παληό (antique) 7004 10 50 Γυαλία που λέγονται "κηπουρικής" 7004 10 90 Άλλο 7 498 τόνοι 7004 90 Άλλο γυαλί: 7004 90 50 Γυαλί παληό (antique) 7004 90 70 Γυαλία που λέγονται "κηπουρικής" Άλλα, πάχους: 7004 90 91 Που δεν υπερβαίναι τα 2,5 mm 7004 90 93 Που υπερβαίνει τα 2,5 mm αλλά δεν υπερβαίνει τα 3,5 mm 7004 90 95 Που υπερβαίνει τα 3,5 mm αλλά δεν υπερβαίνει τα 4,5 mm 7004 90 99 Που υπερβαίνει τα 4,5 mm
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 22 Ιουλίου 1990. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιανουαρίου 1992.

Labels: 18
3
1